
Nyudhuru  za  mtu  kula  ndani  ya  mwezi 
wa  Ramadhani. 


Ruhusa  za  mtu  kula  ndani  ya  mwezi  wa 
Ramadhani 

1.  Ugonjwa 

Yarahusiwa  kwa  mgonjwa  kula  ndani  ya  mwezi  wa  Ramadhani;  kwa  kauli  ya  Mwenyezi  Mungu 
Mtukufu:  {  Na  atakaye  kuwa  mgonjwa  katika  nyinyi  au  katika  safari  (akafungua  baadhi  ya  siku),  basi 
(atimize)  hisabu  katika  siku  nyingine}.  (Ai-Baqarah-Aya  184). 

Na  ugonj  wa  amabao  warahusiwa  mtu  kufungua  ni  ugonjwa  unaosababisha  dhiki  kwa  mgonj  wa  akifunga, 
au  unaleta  madhara  kwa  mgonjwa  iwapo  atafimga. 

Kula  kwa  mgonjwa 

Atakapokula  mgonjwa  (ndani  ya  Ramadhani)  -  na  ugonjwa  wenyewe  ni  wenye  kutarajiwa  kupona  - 
inamlazimu  kulipa  siku  alizokula  pindi  atakapopona;  kwa  kauli  ya  Mwenyezi  Mungu  M:  { . . .  .basi  atimize 
hisabu  katika  siku  nyingine}  (Ai-Baqarah-Aya  i84>. 

Na  ikiwa  ugonjwa  ni  usiotarajiwa  kupona  -  kama  vile  ugonjwa  wa  kudumu  au  ni  mtu  mzee  sana 
asiyeweza  kufunga  kabisa,  itabidi  mtu  kama  huyu  alishe  kila  siku  maskini  mmoja  nusu  kibaba  cha  mchele 
au  mfano  wake  katika  chakula  kinachotumika  eneo  lake. 

Ruhusa  za  mtu  kula  ndani  ya  mwezi  wa  Ramadhani  na  kulipa  Saumu 


2.  Safari 

Inaruhusiwa  kwa  msafiri  kula  ndani  ya  Mwezi 
wa  Ramadhani,  na  inamlazimu  kuilipa  saumu  hiyo 
baadaye,  kwa  kauli  ya  Mwenyezi  Mungu  Mtukufu: 
{Na  atakayekuwa  mgonjwa  katika  nyinyi  au  katika 
safari  (akafungua  baadhi  ya  siku),  basi  atimize 
hisabu  katika  siku  nyingine}.  (Ai-Baqarah-Aya  184). 

Na  safari  inyoruhusiwa  mtu  kula  ni  ile  ambayo 
kwamba  mtu  anaruhusiwa  kufupisha  swala,  na  ni 
ile  safari  ambayo  ki-ada  ya  kwao  inatambulika 
kuwa  safari,  kwa  sharti  iwe  safari  yenyewe 
inaruhusika  kisheria,  ikiwa  ni  safari  ya  maasi  (iliyo 
kinyume  na  sheria),  au  safari  ya  malengo  ya  ujanja 
wa  kutaka  kufimgua  basi  hairuhusiwi  katika  safari 
hiyo  kufungua. 

Na  iwapo  msafiri  atafunga  basi  saumu  yake 
inakubalika  na  atalipwa  ujira,  kwa  hadithi  ya  Anas 
ibn  Malik  asema:  “Tulikuwa  tukisafiri  pamoja 
na  Mtume  s§§  wala  hakumkosoa  aliyefunga 
kwa  asiyefunga,  wala  ambaye  hakufunga  kwa 
aliyefunga”(1).  Lakini  kwa  sharti  ya  kwamba  saumu 
hii  isimpe  shida  katika  safari  yake,  ikiwa  itampa 
shida,  au  itamletea  madhara,  basi  kula  kwa  msafiri 
kama  huyu  ni  bora  zaidi,  kwasababu  Mtume  *§§ 
alimuona  katika  safari  mtu  aliyefunga  amekuwa 
tabaani  sana  kwa  joto  jinsi  lilivyokuwa  kali,  na 
watu  wamemzunguka,  akasema  Mtume  *§§:  “  Si 
katika  wema  kufunga  safarini  “(2). 

3.  Mimba  na  kunyonyesha 

Mjamzito  au  mwenye  kunyonyesha  akiwa 
atakhofia  nafsi  yake  kudhurika  kwa  kufimga 
basi  anaruhusiwa  kula,  na  atailipa  saumu  hiyo 
kama  vile  mgonjwa;  kwa  kauli  ya  Mtume  «§§: 
“Hakika  ya  Mwenyezi  Mungu  amemuondoshea 
msafiri  kufunga,  na  akamshurutisha  kuswali, 
na  akamuondoshea  (akampa  ruhusa  ya  kula) 
mjamzito  na  mwenye  kunyonyesha  saumu)(3).  Na 
iwapo  atakhofia  juu  ya  mtoto  wake  peke  yake 
bila  ya  kukhofia  nafsi  yake  anaweza  kula,  na 
akailipa  baadaye,  na  anatakiwa  alishe  kila  siku 

(1)  Imepokewa  na  Bukhari. 

(2)  Imepokewa  na  Bukhari. 

(3)  Imepokewa  na  Tirmidhi. 


(atakayokula)  maskini  mmoja;  kwa  kauli  ya  Ibn 
Abbas:  A  (Na  mwenye  kunyonyesha  na  mjamzito 
watakapokhofia  juu  ya  watoto  wao  wanaweza  kula, 
na  walishe  maskini  mmoja)(4). 

4.  Damu  ya  Heidhi  na 
Nifasi 

Mwanamke  mwenye  hedhi  au  nifasi  ndani  ya 
Ramadhani  analazimika  kula,  na  ni  haramu  kwake 
kufimga,  na  lau  atafunga  saumu  yake  haikubaliwi, 
na  itamlazimu  kuilipa  tena  saumu  hiyo,  kama 
ilivyothibiti  kutoka  kwa  A’isha  alipoulizwa  kulipa 
kwa  mwenye  hedhi  saumu  bila  ya  kulipa  swala  - 
akasema:  (Ilikuwa  tukitokwa  na  damu  ya  hedhi, 
na  tulikuwa  tukiamrishwa  kulipa  saumu,  wala 
hatukuamrishwa  kulipa  swala)(5) 


(4)  Imepokewa  na  Abuu  Daud. 

(5)  Imwpokewa  na  Bukharin  a  Muslim. 

Saumu 


Muislamu  akila  siku  moja  katika  Mwezi  wa 
Ramadhani  bila  ya  dharura  ni  lazima  atubie  kwa 
Mwenyezi  Mungu  na  aombe  msamaha,  kwa 
sababu  kula  bila  ya  sababu  ni  katika  Madhambi 
makubwa,  na  ni  lazima  kulipa  masiku  aliyokula 
baada  ya  Ramadhani  kwa  haraka,  na  hii  na 
kwa  kauli  ya  wanachuoni,  kwa  sababu  alikuwa 
haruhusiwi  kula,  na  asili  ni  kutekeleza  kwa 
wakati  wake. 


Mtu  anapokula  kwa  dharura  kama  vile 
mwanamke  akiwa  katika  hedhi,  au  nifasi, 
au  kwa  ajili  ya  ugonjwa  au  safari  au  dharura 
nyingine  aliyo  ruhusiwa  na  sharia  basi  nilazima 
kulipa  masiku  aliyo  kula  baada  ya  Ramadhani, 
ila  akishindwa  kufunga,  na  silazima  kulipa  kwa 
haraka  bali  anaruhusiwa  kuchelewesha  kwa 
sharti  asiingiliwe  na  Ramadhani  nyingine,  kwa 
hadithi  iliyopokelewa  na  bibi  Aisha  4b  Amesema 
(Nilikuwa  na  daiwa  saumu  ya  ramadhani  na 
nisiweze  kuilipa  ila  mwezi  wa  shabani  kwa 
kumshughulikia  Mtume  wa  Mwenyezi  Mungu 
s|§(1)  Lakini  inapendekezwa  kufanya  haraka 
kukidhi  saumu  kwa  sababu  ni  kujitoa  kwenye 
dhima,  na  ni  uzuri  kwa  mtu  asije  likamtokezea 
jambo  asiweze  kufunga  baadae  kama  ugonjwa 
na  mfano  wake. 


(1)  Imwpokewa  na  Bukharin  a  Muslim. 


Na  mtu  akichelewa  kukidhi  saumu  kwa  dharura 
mpaka  akaingiliwa  na  ramadhani  nyingine  basi 
atalazimika  kufunga  baada  ya  Ramadhani  ya 
pili.na  hana  kafara. 


Na  akichelewesha  kukidhi  bila  ya  dharura 
yoyote  ile  mpaka  akaingiliwa  na  Ramadhani 
ya  pili,  basi  ni  juu  yake  kwa  kauli  ya  jamhuri 
ya  wanafiqihi,  alipe  saumu  pamoja  na  kulisha 
masikini  kila  siku  aliyo  kula  nusu  ya  pishi  ya 
chakula  cha  watu  wa  mjini. 


-Haisharutishwikatikakulipasaumukufuatanisha, 
bali  inasihi  kufuatanisha  na  kufunga  siku  mbali 
mbali  kwa  neno  lake  Mwenyezi  Mungu  “Na 
atakayekuwa  mgonjwa  katika  nyinyi  au  katika 
safari  (akafungua  baadhi  ya  siku),  basi  atimize 
hisabu  katika  siku  nyingine”  (Ai-Baqarah-Aya  i84). 


Na  mwenyezi  Mungu  hakushurutisha 
kufuatanisha,  na  kama  ingekuwa  ni  lazima 
Mwenyezi  mungu  angelibainisha. 


Na  mtu  akiwa  anadaiwa  na  saumu  ya  Ramadhani, 
mwanzo  atalipa  deni  la  saumu  kabla  ya  kufimga 
saumu  ya  sunna  kwa  sababu  Faradhi  ndio  Asili 
na  ndio  inayo  tangulizwa,  lakini  lau  atafimga 
sunna  kabla  ya  kukidhi  inafaa,  hasa  ikiwa 
saumu  yenyewe  ina  fadhila  na  asipo  fimga 
atakosa  fadhila  hizo  kama  siku  kumi  za  fungo 
nne  na  saumu  ya  siku  ya  arafa  na  siku  sita  za 
mwezi  wa  mfungo  mosi  (shawwal)  kwa  sababu 
wakati  wa  kulipa  ni  mrefu,  ingawa  Ubora  ni 
alipe  kwanza. 

•  Mwenye  kuacha  kulipa  saumu  mpaka  akafa, 
ikiwa  alikwa  na  dharura  kwa  kutolipa  kwake 
basi  hana  lolote,  kwa  sababu  hakukusudia, 
ama  kama  alikuwa  hana  dharura  yoyote,  basi 
atalishwa  masikini  kwa  ajili  yake,  ikiwa  ni 
saumu  ya  Ramadhani,  ama  ikiwa  anadaiwa 
saumu  ya  Nadhiri  atamfungia  yeye  walii 
wake,  na  baadhi  ya  wanachuoni  wamesema 
Mtu  anapokufa  na  akawa  na  deni  la  saumu 
basi  atamfungia  yeye  walii  wake  sawa  iwe  ni 
deni  la  Ramadhani  au  Nadhiri  kwa  hadithi  ya 
bibi  Aisha  4®  kwamba  Mtume  wa  Mwenyezi 
Mungu  -j|§  Amesema  (Mwenye  kufariki  na 
Akawa  anadaiwa  Saumu  basi  atamfungia  yeye 
walii  wake)(1) 

•  Na  kwa  hadithi  ya  fbnu  Abbas  4®  Asema  alikuja 
mtu  kwa  Mtume  *|§  akasema  ewe  Mtume  wa 
Mwenyezi  Mungu  mama  yangu  amefariki  na 
anadaiwa  saumu  ni  mlipie?  Akasema  (Ndio: 
deni  la  Mwenyezi  Mungu  lina  haki  zaidi 
kulipwa)(2) 

(1)  Imwpokewa  na  Bukharin  a  Muslim. 

(2)  Imwpokewa  na  Bukharin  a  Muslim. 

